Ιωάννης-Κλεμανσώ Φιλιππάκης

Ο Ιωάννης-Κλεμανσώ Φιλιππάκης (1919-2023), του Μιχαήλ, ήταν Έλληνας αντιστασιακός. Υπηρέτησε ως νομάρχης στη Σάμο και στη Θεσπρωτία.

 Βιογραφία 
Γεννήθηκε στο Ηράκλειο, γιος του βενιζελικού αξιωματικού Μιχαήλ Φιλιππάκη. Στον πατέρα του οφείλεται και το δεύτερο όνομά του (Κλεμανσώ) από το όνομα του περίφημου Γάλλου πολιτικού, Ζορζ Κλεμανσό. Κλεμανσώ Φιλιππάκης, Μνήμες από την Κατοχή στην Ελλάδα. Ανέπτυξε έντονη αντιστασιακή δράση οργανώνοντας την αντικατοχική δράση στην Κρήτη με τη βοήθεια Βρετανών αξιωματικών. Αποφοίτησε από τη Σχολή Ναυτικών Δοκίμων το 1944 στη Μέση Ανατολή. Υπηρέτησε σε πολλά πολεμικά πλοία, λαμβάνοντας μέρος σε επιχειρήσεις του Δευτέρου Παγκοσμίου Πολέμου. Χρημάτισε ναυτικός διοικητής Κέρκυρας και ναυτικός ακόλουθος της ελληνικής πρεσβείας στην Άγκυρα. Έφτασε στο βαθμό του Αντιπλοιάρχου του Πολεμικού Ναυτικού. Τον Αύγουστο του 1967 η χούντα τον έθεσε σε αποστρατεία, μαζί με άλλα 50 περίπου άτομα. Εθνικά Νέα, φύλλο 23-9-1974, σελ. 2. Εν συνεχεία υπηρέτησε στην εμπορική ναυτιλία και τη δεκαετία του '70 ανέλαβε διευθύνων σύμβουλος της ανωνύμου ναυτιλιακής εταιρείας "Μινωικαί Γραμμαί" του Ηρακλείου Κρήτης.

Μεταπολιτευτικά διετέλεσε Νομάρχης Θεσπρωτίας και Νομάρχης Σάμου.

Απεβίωσε , σε ηλικία 104 ετών, την 1η Φεβρουαρίου 2023.

 Παραπομπές 

Κατηγορία:Έλληνες αντιστασιακοί
Κατηγορία:Νομάρχες Σάμου
Κατηγορία:Νομάρχες Θεσπρωτίας